**Sarunu procedūrā**

**„Universālās kuģu ieroču stiprinājuma sistēmas ar bruņu aizsargiem iegāde”,**

**identifikācijas Nr. VAMOIC 2018/210, komisijas 05.12.2018. komisijas sēdē sagatavotā atbilde uz ieinteresētā piegādātāja iesniegto jautājumu**

|  |
| --- |
| **Jautājums:**  Saskaņā ar sarunu procedūras „Universālās kuģu ieroču stiprinājuma sistēmas ar bruņu aizsargiem iegāde” (identifikācijas Nr. VAMOIC 2018/210) nolikuma kandidātu atlases prasībām “Kandidāts saskaņā ar kandidāta reģistrācijas valsts normatīvajiem aktiem ir saņēmis nepieciešamās speciālās atļaujas un/vai licences komercdarbībai ar Eiropas Savienības Kopējā militāro preču sarakstā minētajām precēm (prece iekļauta militāro preču saraksta pozīcijā ML 13). Nevienam no [..] grupas uzņēmumiem šādas licences pagaidām nav, taču šādu licenci saņemt Igaunijā aizņem maksimums 30 darba dienas.  Ņemot vērā augstākminēto, vai kandidātu atlases procesā būtu pieņemams, ja [..] uzņēmuma grupas pieteikuma dokumentos tiktu apliecināts, ka šāda licence tiks nosūtīta iepirkuma organizatoriem 30 darba dienu laikā pēc pārējo pieteikuma dokumentu iesniegšanas? |
| **Atbilde:**  Lai kandidāts apliecinātu savu atbilstību sarunu procedūras nolikuma 3.2. punktā izvirzītajai prasībai, kandidātam uz pieteikumu iesniegšanas brīdi – 2018.gada 17.decembri plkst.11:00 ir jābūt saņemtai un spēkā esošai speciālai atļaujai un/vai licencei komercdarbībai ar Eiropas Savienības Kopējā militāro preču sarakstā ML 13 minētajām precēm, **taču,** ja kandidāts līdz 17.12.1018. ir pieprasījis speciālo atļauju kandidāta reģistrācijas valsts attiecīgajā iestādē/institūcijā, tad uz pieteikumu iesniegšanas dienu **kandidāts var iesniegt** **attiecīgās iestādes izsniegtu dokumentu** (vēstuli, izziņu u.c.), kurā apliecināts, ka komersants ir iesniedzis visus nepieciešamos dokumentus speciālās atļaujas saņemšanai.  Ja līdz dienai, kad iepirkuma komisija pieņems lēmumu par kvalifikācijas posma rezultātu kandidāts nebūs iesniedzis speciālās atļaujas kopiju, tas tik izslēgts no turpmākas dalības sarunu procedūrā. |